એક સમયે ચક્રવેણ નામનો એક રાજા હતો. તે ખૂબ ધર્માત્મા, સત્યવાદી, સ્વાવલંબી, દૃઢનિશ્ર્ચયી, ત્યાગી, વૈરાગ્યવાન, જ્ઞાની, ભક્ત, તેજસ્વી અને ઉચ્ચ કોટિનો અનુભવી પુરુષ હતો. તે રાજ્યના ધનને દોષવાળું સમજીને તેને પોતાના કે પોતાની પત્નીના કામમાં લેતો ન હતો. પ્રજાની પાસેથી જે કંઈ કર લેવામાં આવતો હતો તે બધો જ પ્રજાની સેવામાં વાપરવામાં આવતો હતો. ચક્રવેણ રાજ્યનું કાર્ય નિરભિમાનપણે નિષ્કાળ ભાવથી તનમનથી કરતો હતો. પ્રજા પર તેનો બહુ પ્રભાવ હતો. રામરાજ્યની પેઠે તેના રાજ્યમાં કોઈ દુ:ખી ન હતું.